
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de alimentare cu apă existente nu acoperă toate zonele construite, situaţie întâlnită şi pe strada Obreja. Această deficienţă impune realizarea unei reţele de alimentare cu apă pe acest traseu.

Menţionăm că în conformitate cu Protocolul de Colaborare nr.  SC2006-   000216 /10.02.2006  încheiat între Municipiul Timişoara şi cetăţenii domiciliaţi pe strada Obreja, achiziţionarea tubulaturii necesare realizării reţelei de alimentare cu apă se va face de către cetăţeni.

Valoarea totală a investiţiei ,,Extindere reţea de apă -  strada Obreja ” este estimată la 126.800 lei (cu TVA), respectiv 36.023 Euro (1 EURO=3,52 lei la data de 15.09.2006).

Având în vedere faptul că finanţarea obiectivului ,,Extindere reţea de apă– strada Obreja ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului  P 01/06/2006 întocmit de S.C. PRO-NA-VER  S.R.L.

